Naimjon Yoqubzoda. Naimjon Yoqubzoda (1890-yil; Buxoro amirligi — 1937-yil; Toshkent) — davlat va siyosat arbobi. Jadidchilik harakatining faol aʼzosi. Qatagʻon qurbonlaridan biri. Hayoti. Naimjon Yoqubzoda 1890-yil Buxoro amirligi poytaxti Buxoro shahrida Mahmud Yoqub Muxlis xonadonida tugʻilgan. Akasi — Hoshim Shoyiq. Eski maktabdan soʻng madrasada taʼlim olgan. Buxoro Xalq Sovet Respublikasida Buxoro Kompartiyasi Markaziy Komitetida kotib, Tashqi ishlar nozirining muovini boʻlib ishlagan. Maʼlum muddat siyosiy faoliyatini toʻxtatgach, 1937-yil boshidan Oʻzbekiston SSR Sovxozlar xalq komissarligida masʼul lavozimda ish yuritgan. 1937-yil oktyabrda Toshkent shahrida otib tashlangan.